section_heading: Motociklističke utrke
paragraph_text: Motociklističke utrke odvijaju se na posebnim kružnim stazama. Na vrhunskoj razini proizvođači i vozači natječu se na 12 ili više grand prix utrka u sezoni za svjetsko prvenstvo u različitim klasama; 500 cc, 250 cc, 125 cc i motociklima s prikolicom. Bodove dobiva prvih 15 koji završe utrku, 25 bodova za prvo mjesto, 20 za drugo pa sve do 1 boda za 15. mjesto.